Sven Ivar Dysthe

Sven Ivar Dysthe (født 25. august 1931, død 1. mars 2020) var en norsk industridesigner, særlig kjent for sine møbler.

 Liv og virke 

 Utdannelse 
Dysthe begynte som lærling ved et snekkerverksted i Trondheim. Deretter var han i praksis hos snekkermester Reidar Hansen i Bærum før avlagt svenneprøve ble vurdert til «særdeles» av Håndverkerlaugets jury i 1951.Mona Gjessing: Klassekampen, 22. mai 2013, s. 29. Han studerte videre i Storbritannia, der han i 1953 avla eksamen i industridesign ved Royal College of Art i London.«Fortsatt i form», Dagens Næringsliv, 7. februar 2004, s. 24.  og har siden markert seg som en av våre mest internasjonale designere.

Som student i London fikk Dysthe i oppgave å lage skrinet som rommet Royal College of Arts' nåleputegave til dronning Elisabeths IIs kroning i 1953.Arve Henriksen:  «Hedersutstilling for Sven Ivar Dysthe», Aftenposten, 3. mai 2013.

 Karriere 
Dysthe er særlig kjent for sin bruk av lamineringsteknikk i produksjon av møbler i tre. I 1963 tegnet han stolen «Laminette»,Liss Hegge: «Drømmen om den frie form», Aftenposten, 19. april 1998, s. 30. som har fått bred offentlig anvendelse og som regnes som den mest solgte stol i Norge.«Vinner av Jacob-prisen 1989», Bergens Tidende, Hus og hjem, 11. august 2006, s. 72. Stolen har solgt i nærmere en million eksemplar. Den halvkuleformede stolen «Planet», som Dysthe formga for Møre Lenestolfabrikk i 1965, regnes som et annet av hans hovedverk. I 1967 tegnet han en lignende stol, kalt Popcorn for samme fabrikk til Henie Onstad kunstsenter,. Dysthe er også kjent for å ha tegnet sittemøblene i ventehallen på Oslo lufthavn, Gardermoen.

I tillegg har han tegnet en rekke andre produkter som skibindinger, trykkluftkompressor og lamper. 
I 2013 oppsummerte Nasjonalmusset han 60-årige virke i utstillingen DysteDesign - Swinging 60 og vandreutstillingen Dysthe Design, Vær så god sitt.Widar Halén: Sven Ivar Dysthe - Minneord i Aftenposten 9. mars 2020

 Utmerkelser 
Dysthe ble i 2010 utnevnt til ridder av 1. klasse av St. Olavs Orden «for innsatsen hans som industridesignar.»«Utnevnelser til St. Olavs Orden», kongehuset.no, besøkt 15. januar 2010.  I 1989 ble han hedret med Jacobprisen, Norges fremste utmerkelse for formgivende kunstnere. Han ble også flere ganger tildelt Norsk Designråds Merke for god design. 

 Referanser 

 Eksterne lenker 
 Presentasjon av stolen «Laminette», Norsk Designråd
 Presentasjon av stolen «Planet», Norsk Designråd
 Intervju med Sven Ivar Dysthe om stolen "Popcorn" , Botrend.no

Kategori:Norske møbeldesignere
Kategori:Norske studenter ved Royal College of Art i London
Kategori:Riddere av 1. klasse av St. Olavs Orden
Kategori:Personer fra Oslo